KOMISSION ASETUS (EY) N:o 3303/94,
annettu 21 päivänä joulukuuta 1994,
banaanien tuontia Itävaltaan, Suomeen ja Ruotsiin vuoden 1995 ensimmäisen vuosineljänneksen aikana koskevista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan(1) ja erityisesti sen 149 artiklan 1 kohdan,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(2), sellaisena kuin se on viimeksi muutettuna asetuksella (EY) N:o 3518/93(3),
sekä katsoo, että
banaanien yhteisöön tuontimenettelyn soveltamista koskevista yksityiskohtaisista säännöistä 10 päivänä kesäkuuta 1993 annetussa komission asetuksessa (ETY) N:o 1442/93(4), sellaisena kuin se on viimeksi muutettuna asetuksella (EY) N:o 2444/94(5), vahvistetaan yhteisön banaanimarkkinoiden toimintaa koskevat yksityiskohtaiset säännöt,
uusissa jäsenvaltioissa ennen niiden liittymistä noudatettavasta menettelystä menettelyyn, joka seuraa banaanialan yhteisen markkinajärjestelyn sääntöjen soveltamisesta, siirtymisen helpottamiseksi on siirtymätoimenpiteenä sallittava, että niihin sijoittautuneet toimijat tuovat vuoden 1995 ensimmäisen vuosineljänneksen aikana tietyn määrän kolmansista maista peräisin olevia banaaneja; tämä määrä olisi vahvistettava sen määrän keskiarvon mukaisesti, jonka asianomainen toimija on tuonut näiden markkinoiden tarpeisiin viiteajanjaksona, jota on käytetty toimijoiden oikeuksien määrittämiseen tariffikiintiömenettelyn mukaisesti; tämän määräosuus ei saa kuitenkaan estää viitemäärän vahvistamista myöhemmin vuonna 1995 asetuksen (ETY) N:o 1442/93 6 artiklan mukaisesti,
banaanit, jotka olivat jo matkalla näiden uusien jäsenvaltioiden määräpaikkoihin ennen 20 päivää joulukuuta 1994, mutta jotka on tuotu sinne vasta 1 päivänä tammikuuta 1995 tai sitä seuraavina päivinä, on vapautettava lupamenettelystä; tällaisen vuoden 1995 alussa toteutettavan lupamenettelyn puuttuessa olisi myös sallittava tuonnin hallinta ja seuranta yksityiskohtaisia siirtymäsääntöjä noudattaen vuoden 1995 ensimmäisen neljänneksen aikana,
olisi säädettävä siirtymätoimenpiteenä pakottavista hallintoon ja valvontaan liittyvistä syistä, että yhteisöön tämän asetuksen mukaisesti tuodut banaanit luovutetaan vapaaseen liikkeeseen uudessa jäsenvaltiossa, joka on myöntänyt tuontiluvan; olisi myös säädettävä tarvittavista erityisilmoituksista uusien jäsenvaltioiden ja komission välillä,
Euroopan unionin toimielimet voivat liittymissopimuksen 2 artiklan 3 kohdan mukaisesti antaa ennen liittymistä asiakirjan 149 artiklan 1 kohdasta johtuvia toimenpiteitä, joiden on tultava voimaan päivänä, jolloin mainittu sopimus tulee voimaan, jos se tulee voimaan, ja
banaanialan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tuotantomaasta ennen 20 päivää joulukuuta 1994 lähetettyjen ja Itävaltaan, Suomeen tai Ruotsiin 1 ja 7 päivän tammikuuta 1995 välisenä aikana tuotujen banaanien osalta ei vaadita tuontilupaa.
Asianomaisten tuojien on osoitettava, että banaanilähetys täyttää ensimmäisessä alakohdassa vahvistetut vaatimukset esittämällä seuraavat asiakirjat:
- meriteitse tai muutoin vesiteitse kuljetettaessa rahtikirja, joka osoittaa, että lastaus on tapahtunut ennen 20 päivää joulukuuta 1994,
- rautateitse kuljetettaessa lähettäjämaan rautatieviranomaisten hyväksymä rahtikirja ennen 20 päivää joulukuuta 1994,
- maanteitse kuljetettaessa TIR-carnet, joka on esitetty ensimmäisessä tullitoimipaikassa ennen 20 päivää joulukuuta 1994,
- lentoteitse kuljetettaessa rahtikirja, joka osoittaa, että lentoyhtiö on vastaanottanut tuotteet ennen 20 päivää joulukuuta 1994.
2 artikla
Jos banaanien Itävaltaan, Suomeen ja Ruotsiin joulukuun 1994 aikana ja 7 päivään tammikuuta 1995 mennessä tuodut määrät, joista on vähennetty jälleenviedyt määrät, ylittävät merkittävästi näihin samoihin jäsenvaltioihin vastaavana ajanjaksona vuosina 1991, 1992 ja 1993 tuodut määrät, asetuksen (ETY) N:o 404/93 27 artiklassa säädettyä menettelyä noudattaen voidaan päättää, että ylitys merkitään mukaan vuoden 1995 tariffikiintiöön kuuluvan tuonnin kirjanpitoon.
3 artikla
Uusien jäsenvaltioiden toimivaltaisten viranomaisten on ilmoitettava komissiolle:
- edellä 1 artiklassa tarkoitetut matkalla olevat banaanimäärät viimeistään 7 päivänä helmikuuta 1995,
- omaan jäsenvaltioonsa joulukuun 1994 aikana ja 7 päivään tammikuuta 1995 mennessä tuodut määrät viimeistään 7 päivänä helmikuuta.
Näissä ilmoituksissa on täsmennettävä tuotujen tuotteiden alkuperä.
4 artikla
1. Itävallan, Suomen ja Ruotsin toimivaltaiset viranomaiset sallivat vuoden 1995 ensimmäisen vuosineljänneksen osalta niiden alueelle sijoittautuneiden sellaisten toimijoiden, jotka ovat tuoneet banaaneja jonakin/joinakin vuosista 1991, 1992 ja 1993, tuovan kolmansista maista peräisin olevia banaaneja rajoissa, jotka ovat 35 785 tonnia Itävallan, 22 606 tonnia Suomen ja 47 352 tonnia Ruotsin osalta.
Ensimmäisessä alakohdassa tarkoitettu lupa myönnetään toimijoiden viimeistään 7 päivänä tammikuuta 1995 esittämän hakemuksen perusteella. Tästä hakemuksesta selviää tuotavan tuotteen alkuperä.
Tuontiin myönnettävä lupa voi kunkin toimijan osalta koskea ainoastaan määrää, joka ei ylitä 30:tä prosenttia tämän vuosittain vuosina 1991, 1992 ja 1993 tuoman määrän keskiarvosta.
Tämä lupa ei rajoita asianomaiselle toimijalle vuoden 1995 osalta asetuksen (ETY) N:o 1442/93 6 artiklan mukaisesti myönnettävää viitemäärää.
2. Edellä 1 kohdassa tarkoitettujen banaanien vapaaseen liikkeeseen luovuttamisen on tapahduttava viimeistään 7 päivänä huhtikuuta 1995 luvan myöntäneessä jäsenvaltiossa.
3. Uusien jäsenvaltioiden toimivaltaisten viranomaisten on ilmoitettava komissiolle:
- viimeistään 17 päivänä tammikuuta 1995 ne banaanimäärät, joiden osalta on myönnetty lupa 1 kohdan mukaisesti,
- viimeistään 5 päivänä toukokuuta 1995 ne määrät, jotka tosiasiallisesti on luovutettu vapaaseen liikkeeseen 1 kohdassa tarkoitetun luvan mukaisesti.
Näissä ilmoituksissa on täsmennettävä tuotujen tuotteiden alkuperä.
5 artikla
Uusien jäsenvaltioiden toimivaltaisten viranomaisten on tarvittavassa määrin annettava lisäsäännöksiä banaanien niiden alueelle tämän asetuksen mukaisesti tapahtuvan tuonnin valvonnan ja seurannan varmistamiseksi.
6 artikla
Tämä asetus tulee voimaan päivänä, jolloin Norjan, Itävallan, Suomen ja Ruotsin liittymissopimus tulee voimaan, jos se tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.